sukhrobnurali/uzbek-legal-corpus huggingface dataset:
TIJORAT BANKLARI KREDIT SIYOSATIGA NISBATAN QOʻYILADIGAN TALABLAR TOʻGʻRISIDA NIZOMGA QOʻShIMChA KIRITISh HAQIDA
(resolution, 2021-12-24)

Oʻzbekiston Respublikasi Prezidentining 2006-yil 24-iyuldagi “Yuridik shaxslar va fuqarolarning binolari hamda inshootlari bilan band boʻlgan yer uchastkalarini xususiylashtirish toʻgʻrisida” PF–3780-sonli Farmoniga muvofiq hamda Oʻzbekiston Respublikasi Vazirlar Mahkamasining 2006-yil 26-iyuldagi “Oʻzbekiston Respublikasi Prezidentining “Yuridik shaxslar va fuqarolarning binolari hamda inshootlari bilan band boʻlgan yer uchastkalarini xususiylashtirish toʻgʻrisida” 2006-yil 24-iyuldagi PF–3780-son Farmonini amalga oshirish haqida” 147-sonli qarori 3-bandining ijrosini taʼminlash maqsadida Markaziy bank Boshqaruvi qaror qiladi: 1. Tijorat banklari kredit siyosatiga nisbatan qoʻyiladigan talablar toʻgʻrisida nizomga (2000-yil 2-mart, roʻyxat raqami 905) ilovaga* muvofiq qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiritilsin. 3. Mazkur qaror kuchga kirgan kundan boshlab har bir tijorat banki bir oy muddat ichida oʻz kredit siyosatiga tegishli qoʻshimchalarni kiritsin va uni ijro etilishini taʼminlasin.
OʻZBEKISTON RESPUBLIKASIDA MIKROKREDITLAShNI RIVOJLANTIRISh LOYIHALARINI VA DASTURLARINI AMALGA OShIRAYOTGAN NOTIJORAT TAShKILOTLARGA SOLIQ SOLISh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2007-01-18)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi va “Nodavlat notijorat tashkilotlari toʻgʻrisida”gi qonunlariga va Oʻzbekiston Respublikasi Vazirlar Mahkamasining 2002-yil 30-avgustdagi “Oʻzbekiston Respublikasida mikrokreditlashni rivojlantirish chora-tadbirlari toʻgʻrisida”gi 309-son qaroriga (Oʻzbekiston Respublikasi Qonun hujjatlari toʻplami, 2002-y., 15-16-son, 126-modda) muvofiq qaror qilamiz: 1. Ilova* qilinayotgan Oʻzbekiston Respublikasida mikrokreditlashni rivojlantirish loyihalarini va dasturlarini amalga oshirayotgan notijorat tashkilotlarga soliq solish tartibi toʻgʻrisidagi vaqtinchalik nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
BOJXONA YuK DEKLARATSIYALARINI TUZATISh, QAYTA RASMIYLAShTIRISh VA BEKOR QILISh TARTIBIGA QOʻShIMChALAR KIRITISh TOʻGʻRISIDA
(resolution, 2010-10-04)

Oʻzbekiston Respublikasining “Davlat bojxona xizmati toʻgʻrisida”gi Qonuni 6-moddasiga muvofiq hamda bojxona yuk deklaratsiyalarini tuzatish, qayta rasmiylashtirish va bekor qilish tartibini soddalashtirish maqsadida, Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Adliya vazirligida 2000-yil 7-fevralda 890-raqam bilan roʻyxatga olingan “Bojxona yuk deklaratsiyalarini tuzatish, qayta rasmiylashtirish va bekor qilish tartibi”ga ilovaga* muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab oʻn kun oʻtgach kuchga kiritilsin. 3. Ushbu qaror ijrosini nazorat qilish Davlat bojxona qoʻmitasi Raisining birinchi oʻrinbosari Sh. Xayrullayev zimmasiga yuklatilsin.
TASDIQLANGAN MAHALLIYLAShTIRISh DASTURI LOYIHALARI AMALGA OShIRILAYOTGAN KORXONALAR TOMONIDAN SOLIQ VA BOJXONA IMTIYOZLARINI QOʻLLASh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2008-09-29)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2006-yil 22-iyundagi “2006—2008-yillarda mahalliy xomashyo negizida tayyor mahsulot, butlovchi buyumlar va materiallar ishlab chiqarishni mahalliylashtirish Dasturi toʻgʻrisida”gi PQ-386-son qaroriga (Oʻzbekiston Respublikasi Qonun hujjatlari toʻplami, 2006-y., 25-26-son, 230-modda) muvofiq qaror qilamiz: 1. Ilova* qilinayotgan Tasdiqlangan mahalliylashtirish Dasturi loyihalari amalga oshirilayotgan korxonalar tomonidan soliq va bojxona imtiyozlarini qoʻllash tartibi toʻgʻrisidagi nizom (yangi tahrirda) tasdiqlansin. 2. Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasining 2004-yil 6-fevralda 28, 2004-19, 01-02/8-13-son bilan tasdiqlangan “Tasdiqlangan mahalliylashtirish Dasturi loyihalari amalga oshirilayotgan korxonalar tomonidan soliq va bojxona imtiyozlarini qoʻllash tartibi toʻgʻrisidagi nizomni tasdiqlash haqida”gi qarori (2004-yil 23-fevral, roʻyxat raqami 1315 — Oʻzbekiston Respublikasi Qonun hujjatlari toʻplami, 2004-y., 8-son) oʻz kuchini yoʻqotgan deb topilsin. 3. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
OʻSIMLIK YOGʻINI SOTISH TARTIBI TOʻGʻRISIDAGI NIZOMNI TASDIQLASH HAQIDA
(resolution, 2019-08-23)

Oʻzbekiston Respublikasi Prezidentining 2006-yil 31-maydagi “Chigit yetkazib berish mexanizmini hamda oʻsimlik yogʻi va yogʻ-moy mahsulotlari sotishni tartibga solish toʻgʻrisida”gi PQ-360-sonli qarori va Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xom ashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-sonli qaroriga asosan qaror qilamiz: 1. Ilova* qilinayotgan Oʻsimlik yogʻini sotish tartibi toʻgʻrisidagi nizom tasdiqlansin. 2. Mazkur qaror kuchga kirgan kundan boshlab Oʻzbekiston Respublikasi Iqtisodiyot vazirligi, Oʻzbekiston Respublikasi davlat mulkini boshqarish va tadbirkorlikni qoʻllab-quvvatlash Davlat qoʻmitasi, Moliya vazirligi, Yogʻ-moy va oziq-ovqat sanoat uyushmasi, Oʻzbekiston respublika tovar xom-ashyo birjasining 2004-yil 5-apreldagi “Birja savdolarida oʻsimlik moyini sotish tartibi toʻgʻrisida Vaqtinchalik nizomni tasdiqlash toʻgʻrisida”gi 25, 01/24-18, 46, 01/1-10, 42-01/156-sonli qarori oʻz kuchini yoʻqotgan deb hisoblansin. 3. Ushbu qaror Oʻzbekiston Respublikasi Adliya vazirligida davlat roʻyxatidan oʻtgan kundan boshlab oʻn kundan soʻng kuchga kiradi.
ELEKTRON BIRJA SAVDO TIZIMIGA OID UMUMIY TALABLARI TOʻGʻRISIDAGI NIZOMNI TASDIQLASh HAQIDA
(resolution, 2023-03-29)

Oʻzbekiston Respublikasining “Birjalar va Birja faoliyati toʻgʻrisida”gi Qonuniga, Oʻzbekiston Respublikasi Prezidentining 2006-yil 26-apreldagi PQ-335-sonli “Oʻzbekiston Respublikasi Davlat mulki qoʻmitasi faoliyatini takomillashtirishga doir chora-tadbirlar toʻgʻrisida”gi qaroriga hamda Vazirlar Mahkamasining 2003-yil 4-fevraldagi 66-sonli “Birja faoliyatini litsenziyalash toʻgʻrisida”gi qaroriga muvofiq, Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Elektron birja savdo tizimiga oid umumiy talablari toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan oʻn kun oʻtgandan keyin kuchga kiradi.
TERGOV, SURIShTIRISh VA SUD DAVOMIDA JINOIY IShLAR VA MATERIALLAR BOʻYIChA AShYoVIY DALILLAR VA MODDIY BOYLIKLARNI OLIB QOʻYISh, HISOBGA OLISh, SAQLASh, BERISh, SOTISh, QAYTARISh, YOʻQ QILIB TAShLASh TARTIBI TOʻGʻRISIDAGI YOʻRIQNOMANI TASDIQLASh HAQIDA
(resolution, 2011-01-08)

Oʻzbekiston Respublikasi Vazirlar Mahkamasining 2006-yil 18-iyuldagi “Davlat daromadiga oʻtkaziladigan mol-mulkni olib qoʻyish, sotish yoki yoʻq qilib tashlash tartibi toʻgʻrisida”gi nizomga oʻzgartirish va qoʻshimchalar kiritish” haqidagi 139-sonli qaroriga asosan Oʻzbekiston Respublikasi Bosh prokuraturasi, Oliy sudi, Milliy xavfsizlik xizmati, Ichki ishlar vazirligi, Adliya vazirligi, Mudofaa vazirligi, Davlat bojxona qoʻmitasi qaror qiladi: 1. Tergov, surishtirish va sud davomida jinoiy ishlar va materiallar boʻyicha ashyoviy dalillar va moddiy boyliklarni olib qoʻyish, hisobga olish, saqlash, berish, sotish, qaytarish, yoʻq qilib tashlash tartibi toʻgʻrisidagi yoʻriqnoma* tasdiqlansin. 2. Mazkur qaror kuchga kirgan kundan boshlab Oʻzbekiston Respublikasi Bosh prokuraturasi, Adliya vazirligi, Ichki ishlar vazirligi, Oliy sudi, Milliy xavfsizlik xizmati, Mudofaa vazirligi tomonidan 1995-yil 23-martda 14/1-3-son bilan tasdiqlangan “Jinoyat ishlari boʻyicha olingan ashyoviy dalillar, oʻq otar qurollar, moddiy boyliklar va boshqa mulklarni olib qoʻyish, hisobga olish, saqlash, berish, yoʻq qilib tashlash tartibi toʻgʻrisida”gi yoʻriqnoma oʻz kuchini yoʻqotgan deb hisoblansin. 3. Ushbu qaror Oʻzbekiston Respublikasi Adliya vazirligida davlat roʻyxatidan oʻtgan kundan boshlab oʻn kundan soʻng kuchga kiradi.
“OʻZBEKISTON RESPUBLIKASI MUSTAQILLIGIGA 15 YIL” ESDALIK NISHONI BILAN MUKOFOTLASH TOʻGʻRISIDA
(resolution, 2006-08-22)

Oʻzbekiston Respublikasi Prezidentining “Oʻzbekiston Respublikasi mustaqilligiga 15 yil” esdalik nishonini taʼsis etish toʻgʻrisida” 2006-yil 19-iyundagi PF-3763-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzbekiston Respublikasi mustaqilligiga 15 yil” esdalik nishonini taʼsis etish toʻgʻrisida” 2006-yil 19-iyundagi PF-3763-son Farmonini bajarish yuzasidan: “Oʻzbekiston Respublikasi mustaqilligiga 15 yil” esdalik nishonlari va ularga guvohnomalar namunalari tasdiqlanganligi va tayyorlanganligi; belgilangan miqdorda — yigirma besh ming esdalik nishoni bilan mukofotlash uchun hududlar, vazirliklar, idoralar, jamoat tashkilotlari boʻyicha nomzodlar tanlanganligi; esdalik nishonlariga shaxsiy guvohnomalar rasmiylashtirilganligi maʼlumot uchun qabul qilinsin. 2. Davlatimiz mustaqilligi, iqtisodiy, siyosiy, ilmiy-taʼlim, madaniy, maʼnaviy salohiyati va mudofaa qudratini mustahkamlash, uning sarhadlari xavfsizligi va daxlsizligini taʼminlash, mamlakatimizni demokratik yangilash va modernizatsiyalash, Vatanning munosib yosh avlodini tarbiyalash ishiga munosib hissa qoʻshgan iqtisodiyot tarmoqlari korxonalari va tashkilotlarining ishchi va xizmatchilari, qishloq va suv xoʻjaligi mehnatkashlari, tadbirkorlar, ijtimoiy soha xodimlari, fan, madaniyat va sanʼat arboblari, ijodiy uyushmalar, jamoat, xotin-qizlar va yoshlar tashkilotlarining vakillari, harbiy xizmatchilar, huquqni muhofaza qilish organlari xodimlari va davlat xizmatchilari taqdim etilgan roʻyxatlarga muvofiq “Oʻzbekiston Respublikasi mustaqilligiga 15 yil” esdalik nishoni bilan mukofotlansin. 3. “Oʻzbekiston Respublikasi mustaqilligiga 15 yil” esdalik nishonlarini topshirish jadvali ilovaga muvofiq tasdiqlansin. 4. Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari, davlat va xoʻjalik boshqaruvi organlari, jamoat tashkilotlari rahbarlari nishonlar “Oʻzbekiston Respublikasi mustaqilligiga 15 yil” nishoni toʻgʻrisidagi nizomda belgilangan tartibda topshirilishini taʼminlasinlar. 5. Oʻzbekiston milliy teleradiokompaniyasi, Oʻzbekiston Milliy axborot agentligi esdalik nishonlari topshirilishi marosimi ommaviy axborot vositalari orqali keng yoritilishini taʼminlasinlar. 6. Mazkur qarorning bajarilishini nazorat qilish Oʻzbekiston Respublikasi Prezidentining “Oʻzbekiston Respublikasi mustaqilligiga 15 yil” esdalik nishonini taʼsis etish toʻgʻrisida” 2006-yil 19-iyundagi PF-3763-son Farmonining bajarilishini taʼminlash boʻyicha tuzilgan Ishchi guruhga hamda Oʻzbekiston Respublikasi Bosh vazirining oʻrinbosarlari zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “RESPUBLIKA AHOLISINI AXBOROT-KUTUBXONA BILAN TAʼMINLAShNI TAShKIL ETISh TOʻGʻRISIDA” 2006 YIL 20 IYuNDAGI PQ-381-SON QARORI)
(resolution, 2020-06-27)

Oʻzbekiston Respublikasi Prezidentining “Respublika aholisini axborot-kutubxona bilan taʼminlashni tashkil etish toʻgʻrisida” 2006-yil 20-iyundagi PQ-381-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirlar Mahkamasining “Oʻzbekiston Respublikasi Madaniyat va sport ishlari vazirligi toʻgʻrisidagi nizomni tasdiqlash haqida” 2005-yil 5-apreldagi 96-son qarorida (Oʻzbekiston Respublikasi QT, 2005-y., 3-4-son, 20-modda): a) 2-ilova 20-bandidagi “Kutubxonalar” soʻzi “Koʻzi ojizlar uchun kutubxonalar” soʻzlari bilan almashtirilsin”; b) 3-ilovaning mutasaddilik qilinadigan tashkilotlar blokidagi “Kutubxonalar” soʻzi “Koʻzi ojizlar uchun kutubxonalar” soʻzlari bilan almashtirilsin.
OʻZBEKISTON RESPUBLIKASI TOMONIDAN JALB QILINADIGAN VA KAFOLATLANADIGAN QARZ MABLAGʻLARI HISOBIGA XALQARO MOLIYA INSTITUTLARI VA ChET EL HUKUMATLARI MOLIYA TAShKILOTLARI IShTIROKIDAGI INVESTITSIYa LOYIHALARI DOIRASIDA OʻZBEKISTON RESPUBLIKASI HUDUDIGA OLIB KIRILADIGAN VA SOTIB OLINADIGAN TOVARLAR (IShLAR, XIZMATLAR)GA SOLIQ SOLISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2021-08-10)

Oʻzbekiston Respublikasi Soliq kodeksi, Oʻzbekiston Respublikasi “Davlat bojxona xizmati toʻgʻrisida”gi Qonunining 7-moddasiga muvofiq, Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasi qaror qiladi: 1. Oʻzbekiston Respublikasi Moliya vazirligi, Davlat soliq qoʻmitasi va Davlat bojxona qoʻmitasining 2004-yil 16-apreldagi 64, 2004-15 va 02/19-22-sonli qarori bilan tasdiqlangan, Oʻzbekiston Respublikasi tomonidan jalb qilinadigan va kafolatlanadigan qarz mablagʻlari hisobiga xalqaro moliya institutlari va chet el hukumatlari moliya tashkilotlari ishtirokidagi investitsiya loyihalari doirasida Oʻzbekiston Respublikasi hududiga olib kiriladigan va sotib olinadigan tovarlar (ishlar, xizmatlar)ga soliq solish toʻgʻrisidagi nizomga ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“TOShKENT RANGLI METALL PARChALARI VA ChIQINDILARINI TAYYoRLASh VA QAYTA IShLASh ZAVODI” OAJ VA UNING HUDUDIY KORXONALARI TOMONIDAN RANGLI METALLAR PARChALARI VA ChIQINDILARINI XARID QILISh NARXINI ShAKLLANTIRISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2018-03-01)

Oʻzbekiston Respublikasi Prezidentining 2006-yil 18-iyuldagi PQ-419-sonli “Rangli metal parchalari, chiqindilarini yigʻish, tayyorlash va qayta ishlash tizimini takomillashtirish toʻgʻrisida”gi qarorining 7-bandi ijrosini taʼminlash maqsadida qaror qilamiz: 1. “Toshkent rangli metall parchalari va chiqindilarini tayyorlash va qayta ishlash zavodi” OAJ va uning hududiy korxonalari tomonidan rangli metall parchalari va chiqindilarini xarid qilish narxini shakllantirish tartibi toʻgʻrisidagi nizom” ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan soʻng kuchga kiritiladi.
ELEKTR USKUNALARINI EKSPLUATATSIYA QILIShDA XAVFSIZLIK TEXNIKASI QOIDALARINI TASDIQLASh TOʻGʻRISIDA
(resolution, 2021-08-10)

Elektr energetikada nazorat boʻyicha “Oʻzdavenergonazorat” davlat inspeksiyasi toʻgʻrisidagi nizomga va Oʻzbekiston Respublikasi Mehnat va aholini ijtimoiy muhofaza qilish vazirligining nizomiga muvofiq qaror qilamiz: 1. Ilova* qilinayotgan “Elektr uskunalarini ekspluatatsiya qilishda xavfsizlik texnikasi qoidalari” tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtgan kunidan boshlab 10 kun davomida amalga kiritiladi. 3. Mazkur qaror kuchga kirgan kundan boshlab Elektr stansiyalari va elektr texnika sanoati ishchilari kasaba uyushmalari Markaziy qoʻmitasi Prezidiumining 1985-yil 21-avgustdagi qarori, 49-sonli bayonnomasi va SSRI Energetika va elektrlashtirish vazirligi xavfsizlik texnikasi va sanoat sanitariyasi boshqarmasi tomonidan 1985-yil 10-sentabrda tasdiqlangan “Elektr uskunalarini ekspluatatsiya qilishda xavfsizlik texnikasi qoidalari” Oʻzbekiston Respublikasi hududida qoʻllanilmasin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “2010 YILGAChA DAVRDA JEROY—SARDARA KONI NEGIZIDA TARKIBIDA FOSFOR BOʻLGAN OʻGʻITLAR IShLAB ChIQARISh VA EKSPORTGA YETKAZIB BERIShNI KOʻPAYTIRISh ChORA-TADBIRLARI DASTURI TOʻGʻRISIDA” 2006 YIL 18 IYuLDAGI PQ–420-SON QARORI)
(resolution, 2024-05-07)

Oʻzbekiston Respublikasi Prezidentining “2010-yilgacha davrda Jeroy — Sardara koni negizida tarkibida fosfor boʻlgan oʻgʻitlar ishlab chiqarish va eksportga yetkazib berishni koʻpaytirish chora-tadbirlari Dasturi toʻgʻrisida” 2006-yil 18-iyuldagi PQ-420-son qarorining 11-bandiga muvofiq Vazirlar Mahkamasi qaror qiladi: Quyidagilar: Vazirlar Mahkamasining “Qizilqum fosforit konlarini kompleks oʻzlashtirish toʻgʻrisida” 2001-yil 16-maydagi 219-son qarorining 1—4-bandlari, 6, 9 va 14-bandlari hamda qarorga 1 va 2-ilovalar; Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2003-yil 28-fevraldagi 112-son qaroriga ilovaning 46-bandi (Oʻzbekiston Respublikasi QT, 2003-y., 2-son, 19-modda); Vazirlar Mahkamasining “Qizilqum fosforit kompleksini rivojlantirishni va Samarqand kimyo zavodini rekonstruksiya qilishni jadallashtirish chora-tadbirlari toʻgʻrisida” 2003-yil 13-martdagi 135-son qarorining 1, 4—6-bandlari, 8 va 9-bandlari hamda qarorga 2—4-ilovalar; Vazirlar Mahkamasining “Qizilqumnodirmetalloltin” davlat konsernini tugatish va Navoiy kon-metallurgiya kombinati faoliyatini tashkil etish masalalari toʻgʻrisida” 2004-yil 19-maydagi 237-son qaroriga 4-ilovaning 9-bandi oʻz kuchini yoʻqotgan deb hisoblansin.
OʻZBEKISTON RESPUBLIKASI HUDUDIGA TOVARLAR VA TRANSPORT VOSITALARINI ChETDAN VAQTINChALIK OLIB KELISh QOIDALARIGA QOʻShIMChA KIRITISh TOʻGʻRISIDA
(resolution, 2021-02-22)

Xorijiy davlatlarning diplomatik va konsullik vakolatxonalari hamda ularga tenglashtirilgan vakolatxonalarning ehtiyojlari uchun, shuningdek ularning xodimlari ehtiyojlari uchun avtotransport vositalarini Oʻzbekiston Respublikasiga vaqtinchalik olib kelish shartlarini tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 2004-yil 17-avgustdagi 399-son qarori (Oʻzbekiston Respublikasi QT, 2004-y., 8-son, 85-modda) bilan tasdiqlangan Oʻzbekiston Respublikasi hududiga tovarlar va transport vositalarini chetdan vaqtinchalik olib kelish qoidalarining II boʻlimi 5-bandining “a” kichik bandi quyidagi mazmundagi xatboshilar bilan toʻldirilsin: “Avtotransport vositalarini vaqtinchalik olib kelishga: mazkur kichik bandning birinchi xatboshida koʻrsatilgan vakolatxonalar uchun, — bir xodimga 1 ta (bitta) avtotransport vositasi; mazkur kichik bandning birinchi xatboshida koʻrsatilgan jismoniy shaxslarning shaxsiy foydalanishi uchun, — vakolatxonaning bir xodimiga va uning oilasining voyaga yetgan aʼzosiga 1 tadan (bittadan) avtotransport vositasi, biroq bir oilaga 2 tadan (ikkitadan) ortiq boʻlmagan avtotransport vositasi hisobidan kelib chiqib yoʻl qoʻyiladi. Avtotransport vositalarini vaqtinchalik olib kelishga miqdoriy cheklashlar Oʻzbekiston Respublikasining erishilgan ahdlashuvlaridan kelib chiqib, shuningdek baravarlik shartlarida yoki muruvvat loyihalari va texnik koʻmaklashish loyihalarini amalga oshirish uchun oʻzgartirilishi mumkin. Miqdoriy cheklash oʻzgarishi toʻgʻrisidagi qaror akkreditatsiya boʻyicha vakolatli organning birinchi rahbari tomonidan qabul qilinadi, keyinchalik bu haqda Oʻzbekiston Respublikasi Vazirlar Mahkamasiga maʼlum qilinadi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
TEMIR YOʻLLARDA POChTANI TAShISh VA POChTA VAGONLARINI EKSPLUATATSIYA QILISh QOIDALARINI TASDIQLASh TOʻGʻRISIDA
(resolution, 2023-11-25)

Temir yoʻllarda pochtani tashish va pochta vagonlarini ekspluatatsiya qilish xavfsizligini taʼminlash maqsadida va Oʻzbekiston Respublikasining “Temir yoʻl transporti toʻgʻrisida”gi Qonunining 20-moddasi va Oʻzbekiston Respublikasining “Pochta aloqasi toʻgʻrisida”gi Qonunining 22-moddasiga asosan qaror qilamiz: 1. Ilova* qilinayotgan “Temir yoʻllarda pochtani tashish va pochta vagonlarini ekspluatatsiya qilish qoidalari” tasdiqlansin. 2. Oʻzbekiston Respublikasi Aloqa vazirligi va Oʻrta Osiyo Temir yoʻllar boshqarmasining 1994-yil 4-iyuldagi “Temir yoʻllarda pochta vagonlarini ishlatish va pochta tashish qoidalarini tasdiqlash toʻgʻrisida”gi 182/N-2455-son qoʻshma buyrugʻi hamda Oʻzbekiston Respublikasi Xalqaro pochtamtning pochta vagonlari yoʻl brigadasi ishini nazorat qilishni tashkil etish haqidagi yoʻriqnomani amalda qoʻllash haqida”gi 215-son buyrugʻi oʻz kuchini yoʻqotgan deb hisoblansin. 3. Ushbu qoidalar Oʻzbekiston Respublikasi Adliya vazirligida davlat roʻyxatidan oʻtkazilgandan oʻn kun oʻtgach kuchga kiradi.
OʻZBEKISTON RESPUBLIKASI PREZIDENTINING 2006 YIL 14 IYuLDAGI PQ-416-SON QARORI BILAN BELGILANGAN IMTIYOZLAR QOʻLLANILADIGAN, ChETDAN OLIB KELINADIGAN DORI-DARMON VA TIBBIYOT BUYuMLARINI IShLAB ChIQARISh UChUN MOʻLJALLANGAN XOM AShYo VA MATERIALLAR ROʻYXATINI TASDIQLASh TOʻGʻRISIDA
(resolution, 2009-05-18)

Oʻzbekiston Respublikasi Prezidentining 2006-yil 14-iyuldagi “Dori vositalari va tibbiy maqsaddagi buyumlarni ishlab chiqaradigan mamlakatimizning korxonalarini qoʻllab-quvvatlash chora-tadbirlari toʻgʻrisida”gi PQ-416-sonli qarorining ijrosini taʼminlash maqsadida, qaror qiladilar: 1. Oʻzbekiston Respublikasi Prezidentining 2006-yil 14-iyuldagi PQ-416-son qarori bilan belgilangan imtiyozlar qoʻllaniladigan, chetdan olib kelinadigan dori-darmon va tibbiyot buyumlarini ishlab chiqarish uchun moʻljallangan xomashyo va materiallar roʻyxati ilovaga* muvofiq tasdiqlansin.
BIR QARZDOR YOKI OʻZARO DAXLDOR BOʻLGAN QARZDORLAR GURUHIGA TOʻGʻRI KELUVChI TAVAKKALChILIKNING ENG YUQORI DARAJASI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2015-11-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 17-moddalariga muvofiq Oʻzbekiston Respublikasi Markaziy banki Boshqaruvi qaror qiladi: 1. “Bir qarzdor yoki oʻzaro daxldor boʻlgan qarzdorlar guruhiga toʻgʻri keluvchi tavakkalchilikning eng yuqori darajasi toʻgʻrisida”gi nizomga (1998-yil 2-dekabr, roʻyxat raqami 557) oʻzgartirish va qoʻshimchalar ilovaga* muvofiq kiritilsin. 2. Mazkur qaror Oʻzbekiston Respublikasi Adliya vazirligi tomonidan roʻyxatga olingan kundan oʻn kun oʻtgach kuchga kiritilsin.
OʻZBEKISTON RESPUBLIKASI MOLIYA VAZIRINING 2001 YIL 27 APRELDAGI 38-SONLI “AHOLI TOMONIDAN KOMMUNAL XIZMATLAR HAQI OʻZ VAQTIDA TOʻLIQ TOʻLANIShINI TAʼMINLAGANI UChUN FUQAROLARNING OʻZINI OʻZI BOShQARISh ORGANLARI VA UY-JOY MULKDORLARI ShIRKATLARINI RAGʻBATLANTIRISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2019-08-23)

Oʻzbekiston Respublikasining “Xususiy uy-joy mulkdorlarining shirkatlari toʻgʻrisida”gi Qonuni va Oʻzbekiston Respublikasi Vazirlar Mahkamasining 2006-yil 30-maydagi 100-sonli “Xususiy uy-joy mulkdorlari shirkatining namunaviy ustavini hamda xususiy uy-joy mulkdorlari shirkati bilan koʻp kvartirali uydagi turar joyga moʻljallanmagan bino mulkdorlari oʻrtasidagi namunaviy shartnomani tasdiqlash toʻgʻrisida”gi qaroriga (Oʻzbekiston Respublikasi Qonun hujjatlari toʻplami, 2006-yil, 22-son, 196-modda) asosan buyuraman: 1. Oʻzbekiston Respublikasi Moliya vazirining 2001-yil 27-apreldagi 38-sonli “Aholi tomonidan kommunal xizmatlar haqi oʻz vaqtida va toʻliq toʻlanishini taʼminlagani uchun fuqarolarning oʻzini oʻzi boshqarish organlari va uy-joy mulkdorlari shirkatlarini ragʻbatlantirish tartibi toʻgʻrisidagi nizomni tasdiqlash haqida”gi buyrugʻiga (2001-yil 17-may, roʻyxat raqami 1032 — Meʼyoriy hujjatlar axborotnomasi, 2001-yil, 9-10-son) ilovaga* asosan oʻzgartirish kiritilsin. 2. Mazkur buyruq Oʻzbekiston Respublikasi Adliya vazirligi tomonidan davlat roʻyxatiga olingan kundan boshlab oʻn kun oʻtgach kuchga kiritilsin.